#### FARSKÝ LIST

**5.september 2022 – 11.september 2022, číslo 469**

*Gréckokatolícka cirkev, farnosť Čičava, Čičava 38, 09301*

**Tel.: 0911/711488, o.martinlaban@gmail.com**

***Smrť predchádza znovuzrodenie***

***==============================***

*Naozaj sa nedá prijať znovuzrodenie inak, než že najprv naozaj zomrieme, sebe, úplne.*

*Znamená to odobrať sa do kláštora v srdci, do prázdnoty a mlčania, na vnútornú púšť.*

*Všetko, čo sa zrodilo zo strachu a žiadostivosti musí zomrieť a byť pochované. Aby ostalo len číre a prosté bytie vo všetkej jednoduchosti a pokoji. A v Ňom je Boh, v ňom prichádza k nám Ten, ktorý sám Je. On je náš Pokoj.*

*A tak všetky tie myšlienky, túžba vo svete niečo mať, či svete niečo znamenať, vo svete po sebe niečo zanechať, sklamanie, keď sa tak náhodou nestane - toto všetko musí zomrieť. My musíme svetu zomrieť. Možno naozaj budeme niečo aj podľa sveta znamenať a niečo aj podľa sveta po sebe zanecháme - a možno nie. Ale to už je pre nás vedľajšie, ak sme svetu zomreli. Ďalej pracujeme vo svete, ba ešte viac a lepšie ako doteraz, lebo už nepracujeme pre svet, ale pre Boha, nášho Otca. A jediné, na čom nám pri tom záleží, je Sláva, ktorú dáva On.*

*Naozaj sa nedá prijať znovuzrodenie inak, než že najprv naozaj zomrieme, sebe, úplne.*

*Znamená to odobrať sa do kláštora v srdci, do prázdnoty a mlčania, na vnútornú púšť.*

*Všetko, čo sa zrodilo zo strachu a žiadostivosti musí zomrieť a byť pochované. Aby ostalo len číre a prosté bytie vo všetkej jednoduchosti a pokoji. A v Ňom je Boh, v ňom prichádza k nám Ten, ktorý sám Je. On je náš Pokoj.*

*A tak všetky tie myšlienky, túžba vo svete niečo mať, či svete niečo znamenať, vo svete po sebe niečo zanechať, sklamanie, keď sa tak náhodou nestane - toto všetko musí zomrieť. My musíme svetu zomrieť. Možno naozaj budeme niečo aj podľa sveta znamenať a niečo aj podľa sveta po sebe zanecháme - a možno nie. Ale to už je pre nás vedľajšie, ak sme svetu zomreli. Ďalej pracujeme vo svete, ba ešte viac a lepšie ako doteraz, lebo už nepracujeme pre svet, ale pre Boha, nášho Otca. A jediné, na čom nám pri tom záleží, je Sláva, ktorú dáva On.*

*\*\*\**

*"U táborového ohně seděli dva staří muži a nahřívali si nad plameny dlaně. Nedaleko se popásala na čerstvé trávě jejich zvířata. Jedno byla obyčejná mula, kdežto druhé zvíře byl nádherný dlouhonohý hřebec šedé barvy - patřil ke stejnému druhu, jaký po staletí chovali merdukové ve východních stepích. Oba muži seděli u ohně beze slova. Ale vtom z večerního šera přijel další jezdec a zastavil nedaleko ohně. Na sobě měl černý plášť a na hlavě stříbrný kruh. Po boku se mu houpal prastarý meč a tvář měl pokrytou jizvami, které jako by vyryly drápy divoké šelmy. Zastavil na hranici světla. Sesedl a když k nim kráčel, viděli, že kulhá na jednu nohu.*

*“Uviděl jsem váš oheň a napadlo mne, že bych se k vám mohl přidat,” oslovil je, pak se zabalil do pláště a posadil se k plamenům ohně, které tančily ve větru.*

*“Jsi unavený,” řekl mu jeden ze starců, muž s laskavýma očima, mnišskou tonzurou a šedivým plnovousem.*

*“Také mám za sebou dlouhou cestu.”*

*“Tak to bys měl s námi zůstat a okusit, jak chutná klid,” ozval se druhý z mužů, bělovlasý a s tváří merduka.*

*“To by se mi líbilo.”*

*Chvíli seděli mlčky a kolem nich nastala noc. Z hor se staly temné obrysy na pozadí hvězdné oblohy. Po chvíli se zjizvený muž pohnul a zamnul si nohu. “Kdo jsi, pane?” zeptal se tichým hlasem.*

*“Kdysi mne nazývali Ramusio, když jsem ještě pobýval mezi lidmi. A tady můj přítel se jmenoval šáhr Baraz. Jestli chceš, můžeš tu s námi zůstat.”*

*“To rád přijmu,” prohlásil muž a vypadal, jako by z něj spadlo těžké břemeno.*

*“A jak můžeme říkat tobě?” zeptal se šáhr Baraz jemně.*

*Muž zvedl hlavu a v tom okamžiku vypadal mnohem mladší. Když se podíval na své společníky, náhle mu z tváře zmizely jizvy.*

*“Jmenuji se Corfe. Kdysi jsem byl králem,” odpověděl.*

*Jeho společníci přikývli, jako by jim řekl něco, co už dávno věděli, a pak seděli uprostřed letní noci a dívali se do ohně, zatímco se jim nad hlavou pnula kopule nádherné noční oblohy a pod nohama se tmavé srdce země změnilo na nekonečnou stuhu, táhnoucí se mezi hvězdami."“*

*(Paul Kearney, Lode zo Západu)*

***Nádherný kameň do stavby***

***========================***

*Kto je kresťan?*

*Syn Boha.*

*Človek bez žiadostivosti i bez strachu.*

*Človek idúci za dokonalosťou. Prečo? Lebo objavil je rozkoš. Lebo chce osláviť Boha, urobiť Bohu radosť. Lebo vie, že je jedným z kameňov Nového Jeruzalema a chce byť kameňom čo najlepším, najkrajším, najskvelejším, lebo čokoľvek by zanedbal a nerozvinul do plnosti, ostalo by nerozvinuté a Večná Stavba by bola ochudobnená a niečo zo svojej slávy a krásy, ako k nej píše Písmo: "králi zeme doň prinesú svoju slávu" (Zjv 21, 24).*

*Nakoniec, človek, ktorý sa delí. V prvom rade s týmto, so svojím životom, s tým, čím je a čo žije. Deliť sa o chlieb či šaty je super, ale my sme povolaní k viac, deliť sa s týmto svojim novým životom - hovoríme tomu inak aj apoštolát. A nie, nie je to hovorenie. Je to delenie sa o tento nový Boží Život v nás. Nie sme osamelý kameň. Sme súčasť stavby. A tak delenie sa a spoločenstvo Stavby - Cirkvi je nám prirodzené, vlastné, túžime tak žiť.*

***Na úspech je potrebná jednoduchosť***

***========================***

*Zlo je komplikované. Dobro prosté a jednoduché. Tak to je. Ak chceme uspieť v zápase o Kráľovstvo, tak si musíme uvedomiť, že je to zápas medzi komplikovanosťou a rozpoltenosťou zla a medzi jednoduchosťou dobra. "Nie silou víťazí človek" (1Sam 2:9), "nie silou a nie mocou, ale mojím duchom! — hovorí Pán zástupov" (Zach 4, 6).*

*Preto Ježiš hovorí: "Zvelebujem ťa, Otče, Pán neba i zeme, že si tieto veci skryl pred múdrymi a rozumnými a zjavil si ich maličkým" (Mt 11, 25), "veru, hovorím vám: Ak sa neobrátite a nebudete ako deti, nevojdete do nebeského kráľovstva" (Mt 18, 3), "blahoslavení čistého srdca, lebo oni uvidia Boha" (Mt 5, 8 ).*

*Je tu prosté pozvanie do Božej Rodiny. Byť si prosto bratmi a sestrami. Prosto tak žiť. Prosto milovať. Prosto z lásky rásť vo svojich schopnostiach a daroch, aby sme mohli milovať ešte lepšie. Prosto tak žiť. Prosto tým byť. Prosto to vykonať. Pretože sme boli adoptovaní do Rodiny Boha, sme si rodní, našim Otcom je Boh a viac už niet po čom ďalšom ani túžiť, ani sa čoho strachovať. Čo je na tom zložité? Čo je na tom ťažké? "Jeho prikázania nie sú ťažké" (1Jn 5, 3).*

*Keď sa vlúdi zlo - žiadostivosť a strach, závisť a lakomstvo, súperenie a porovnávanie sa, - potom veci začnú byť aj ťažké aj komplikované. A už nie sú Božie. Pre neveriacich je Evanjelium neznesiteľné a komplikované bremeno. Pre veriacich ľahkosť a sloboda a rozkoš.*

*A toto je podstata nášho boja - zápas o zotrvanie v jednoduchosti. Keď už sme spoznali Dobro, tak sa už nevracať späť k pochybnosti a strachu, ale jednoducho ho prijať (to je viera) a potom prosto žiť a konať, v onej ľahkosti a radosti dieťaťa.*

*Tak ako adorácia - tiež je to prosto byť s Ním, ďaleko za, alebo skôr ďaleko pred každými slovami a všetkým, čo by túto jednoduchosť zničilo.*

***Láska je ako výstup na horu***

***==========================***

*Tajomstvo lásky Boha odhaľuje napríklad aj toto: Boh "ukázal svoju spravodlivosť: že sám je spravodlivý a že ospravedlňuje [čiže robí spravodlivým] toho, kto verí v Ježiša" (Rim 3, 26).*

*Alebo Ježiš tu: "V dome môjho Otca je mnoho príbytkov. Keby to tak nebolo, bol by som vám povedal, že vám idem pripraviť miesto?! Keď odídem a pripravím vám miesto, zasa prídem a vezmem vás k sebe, aby ste aj vy boli tam, kde som ja" (Jn 14, 2-3).*

*Láska znamená deliť sa a pomáhať druhým mať to, čo máme my. Ale ako by to bolo možné, keby sme najprv my sami nemali? Či skôr neboli? Keby Boh nebol Bohom, ako by nás mohol zbožštiť? Keby Ježiš nevystúpil do Neba, aký význam či zisk pre nás by mohla byť možnosť byť tam, kde je On?*

*Láska znamená rásť a pomáhať iným rásť. Bez prvého je prázdna a bezmocná. Bez druhého by nebola láskou ale sebectvom. Byť svätý a pomáhať iným byť svätými. Jedno bez druhého nejde, lebo svätosť bez lásky nejestvuje, a láska bez svätosti nemá čo ponúknuť. Preto sám Ježiš hovorí: "Pre nich sa ja sám posväcujem, aby boli aj oni posvätení." (Jn 17,19). Alebo ako hovorí apoštolom: "Zadarmo ste dostali, zadarmo dávajte" (Mt 10, 8 ). Bez prvého by však nebolo ani druhé.*

*Scott Peck hovorí, že podľa neho láska je úsilie o duchovný rast seba alebo druhého. Ja by som slovo 'alebo' nahradil slovkom 'a'. Láska je ako keď prvolezec šplhá na horu k vrcholu a potom pomáha ostatným vyšplhať sa k nemu. Ak sami nerastieme, nemáme ani iným čo ponúknuť. A keby dokonca my sami by sme zavrhli svätosť a dokonalosť - ale prečo by sme niečo také robili? - ak chceme milovať, potom z lásky k druhým sa meníme a rastieme, aby sme ako onen prvolezec boli pred nimi a mohli im byť oporou a pomocou na ceste. Ak by sme to zanedbali, potom by to nebola ani láska.*

*Láska teda vyžaduje, aby sme sami rástli a pracovali na svojej svätosti a dokonalosti najviac, ako len dokážeme. A je to zase naopak rozkoš svätosti a dokonalosti, ktorá nás plných radosti a triumfu ženie deliť sa s tým s inými a pomáhať im byť tam, kde sme my. Presne takto to robí Boh, ktorého v tomto nasledujeme!*

*Rastieme a pomáhame rásť. Učíme sa svätosti a delíme sa o svoje poznatky ako svätým byť. Usilujeme o dokonalosť a prijímame za spoločníkov každého, kto chce zažiť jej rozkoš tak, akú ju žijeme a svedčíme o nej pred celým svetom my. Len silný dokáže posilniť slabého. Len bohatý môže podporiť chudobného. A našim bohatstvom nie sú veci, tie sú vedľajšie, ale samo bytie, sama dokonalosť, sloboda, svätosť! Tak sme Bohu uverili a tak sme sa o tom sami na sebe presvedčili. Sme lezci kvôli sebe, prvolezci kvôli ostatným. Spolulezci zdieľajúci spoločný triumf na Vrchole.*

*A tak prvým rastieme vo vlastnej dokonalosti, druhým v dokonalosti v láske. Prvé nás robí na obraz Syna, druhé nás vovádza do vzťahu lásky Otca a Syna v Duchu. Preto sa aj v Duchu Oboje deje. Dokonalé osoby žijúce dokonalý vzťah, čiže sväté a milujúce - po vzore Trojjediného.*

*Byť dokonalým a pomáhať k dokonalosti druhým. To je Boh. To sú svätí a spasení v Nebi. Tomu sa učíme my. Dokonalí a deliaci sa o dokonalosť tým, že k nej pomáhajú druhým - tak ako iní pomohli nám. Tak ako všetkým pomohol ako sám prvý Boh.*

*Dokonalí sami v sebe, dokonalí vo všetkom, dokonalí pre všetkých. Už nepotrebujeme svet a jeho odreagovanie, úniky, zábavy. Je to ópium pre stroskotancov a ustrašencov, ktorí sa krčia v tieňoch a boja sa vydať na cestu. To už je ale za nami. A od tej chvíle láska pre nás znamená toto jedno: kráčať a pomáhať každému, kto je ochotný, urobiť to isté, pridať sa k nám, kráčať spolu s nami.*

*Ovocím je Jednota. Dokonalá Jednota je možná iba vtedy, ak zdieľame samu dokonalosť v dokonalej láske. Dokonalá láska zdieľa dokonalosť a dokonalosť vedie k deleniu sa s ňou v dokonalej láske - a spolu tvoria dokonalú Jednotu Boha, Neba, Spoločenstvo svätých.*

*Mestom dokonalosti i lásky i jednoty je prítomnosť. Tu, teraz, v tomto, práve v tomto sa to všetko deje. Preto je znakom i darom a odmenou prúdenie. Dokonalé prúdenie, pretože je s Bohom, skrze Boha a v Bohu.*

Liturgický program

|  |  |  |  |
| --- | --- | --- | --- |
|  | **Čičava** | **Komárany** | **Merník** |
| **Po****5.9.** | Svätý prorok Zachariáš, otec úctyhodného Jána Predchodcu |
|  | 18.00 +Martin (r.Ragančikova) |  |
| **Ut****6.9.** | Spomienka na zázrak, ktorý vykonal veľvojvodca Michal v Kolosách; svätý mučeník Eudoxios a spoločníci; prepodobný otec Archippos |
|  | 18.00 +Jozef, Veronika (r.Semanovska) + panychýda |  |
| **St****7.9.** | Predprazdenstvo Narodenia Presvätej Bohorodičky; svätý mučeník Sózont |
| 18.00 +Mária, Ján, Ján (r.Pavučkova) |  |  |
| **Št** **8.9.** | **Narodenie Presvätej Bohorodičky** | Odporúčaný sviatokMyrovanie |
| 17.30 \*ZBP Lucia (r.Slivkova) | 19.00 \*ZBP Mária (r.Bohačova) | 16.00 \*za farnosť |
| **Pi****9.9.**  | Svätí a spravodliví \*Boží predkovia Joachim a Anna; svätý mučeník Severián |
| 18.00 \*na úmysel darcu |  |  |
| **So****10.9.** | *Sväté mučenice Ménodora, Métrodora a Nymfodora* |
|  | 17.00 \*ZBP Mária, Mária, Marián (r.Tiňova) | 18.30 \*ZBP Mária (r.Lackova) |
| **Ne****11.9.** | **Štrnásta nedeľa po Päťdesiatnici****Nedeľa pred Povýšením**Prepodobná matka Teodora Alexandrijská | Zbierka Podporný fond II. |
| 7.30 \*za farnosť |  |  |

***Úmysel modlitby****: za mier na Ukrajine a vo svete.*

*Sviatosť manželstva chcú prijať:*

*Lukáš Pavučok, gr.kat., bývajúci v Merníku a Ivana Fejková, gr.kat. bývajúca v Davidove. Ohlasujú sa po prvý krát.*

*JUDr. Matúš Vilenik, gr.kat. bývajúci v Čičave a Denisa Cibuľašová, rim.kat., bývajúca v Čičave. Ohlasujú sa po prvý krát.*

*15. septembra je púť gréckokatolíkov do Máriapócse v Maďarsku. Pozývame Vás na túto púť. Radi objednáme autobus. Ako pred 4 rokmi, aj teraz by sme to spojili s popoludňajším kúpaním v Nyiregyháze. Nahlasujte sa do 11.9. osobne mne cez telefón, messenger, sms.*

*Od dnes do 18.9. prebieha prvé kolo volieb do hospodárskej rady. Hlasovacie lístky vhadzujte do pripravenej schránky.*